Source: http://www.jogiforum.hu/publikaciok/563
Timestamp: 2018-12-10 05:09:55+00:00

Document:
Dr. Fülöp Botond: Néhány kritikai észrevétel a Kúria devizahitelekkel kapcsolatos jogegységi határozatához | publikációk | Jogi Fórum
2014. április 3. Dr. Fülöp Botond
A Kúria 6/2013 számú polgári jogegységi határozata kapcsán ismét bebizonyosodott a régi bölcsesség igazsága, miszerint az ördög a részletekben rejlik. A határozatnak a hírekben leggyakrabban említett megállapításai, miszerint a deviza alapú kölcsönszerződések önmagában az árfolyamkockázat adósra telepítése okán nem ütköznek sem jogszabályba, sem a jóerkölcsbe, nem uzsorás és nem színlelt szerződések, s nem irányulnak lehetetlen szolgáltatásra sem, a Kúria korábbi ítéleteinek ismeretében jogászi körökben aligha keltettek nagy meglepetést. A határozat indokolása azonban már tartogat jó néhány – jogászi szemmel is - meglepő megállapítást, melyek a devizaalapú fogyasztói kölcsönszerződésekkel kapcsolatos eddigi joggyakorlat lényeges, mégpedig az adósokra nézve hátrányos változásával fenyeget. A Kúria egyes jogi következtetései a törvény contra legem értelmezésén alapulnak, ellentétesek az eddig következetesen alkalmazott magyar bírói joggyakorlattal, s nem tűnnek összhangban lévőnek sem az uniós és magyar fogyasztóvédelmi rendelkezések céljával, sem pedig az Európai Bíróság fogyasztóvédelmi tárgyú ítéleteivel.
Az írás a határozatnak a Hpt. 213. § (1) bekezdésében foglalt semmisségi okok értelmezésével, valamint az érvénytelenség, illetve a törvény által előírt tájékoztatási kötelezettség megsértésének jogkövetkezményeivel kapcsolatos, a Szerző véleménye szerint alkotmányossági és uniós jogi szempontból is komoly aggályokat felvető részeit teszi vizsgálat tárgyává.
Példa nélküli fordulat a 2015-ös dízelbotrányban - A Volkswagen főrészvényesének több mint 47 millió euró kártérítést kell fizetnie (2018.10.26.)
Felkészült főbíróság - A Kúria elnökének beszámolója az Országgyűlés Igazságügyi Bizottsága előtt (2018.11.28.)

References: Kúria 
 Kúria 
 Kúria 
 Kúria 
 Bíróság 
 Kúria